Cervélo TestTeam sesongen 2009

Sammendrag 

Cervélos første signering var Carlos Sastre som kom fra Team CSC. Den regjerende Tour de France-vinneren ble valgt som  kaptein og mannen laget skulle bygges opp rundt på grunn av hans utrolige merittliste fra Grand Tourene. Sastre stod bokført med tilsammen over tolv topp-ti plasseringer i Touren, Giroen og Vueltaen, inkludert fem pallplasseringer.

Med den store sammenlagtkanonen signert, siktet Cervélo seg inn på en rytter som kunne hevde seg i klassikerne. Valget falt på Thor Hushovd som stod uten lag etter at Crédit Agricole måtte legge ned driften. Nordmannen stod med etappeseirer i alle tre Grand Tourene og seirer i poengkonkurransen i både Tour de France og Vuelta a España. Dermed fant Cervélo en kaptein som kunne kjempe om seieren i dagsritt og etappeseirer i store etapperitt.

Laget debuterte i Tour of Qatar der rytterne viste lovende takter. I tillegg til seier i lagkonkurransen, vant   Heinrich Haussler både poengkonkurransen og ungdomskonkurransen. Haussler ble også nummer to sammenlagt etterfulgt av lagkamerat Roger Hammond som også vant en etappe. Bak Haussler og Hammond i sammendraget fulgte ytterligere tre Cervélo-ryttere

Laget opplevde stor suksess i sin første Grand Tour, med fire etappeseire i Giro d'Italia 2009. Simon Gerrans syklet alene over mållinjen på den 13. etappen, mens Carlos Sastre vant både den 16. og 19. etappen. På den avsluttende tempoen i Roma trillet Ignatas Konovalovas over mållinjen ett sekund raskere enn den tredobbelte olympiske mester Bradley Wiggins, og med knappe sju sekunder tilgode på Edvald Boasson Hagen på tredjeplass. Kaptein Carlos Sastre endte til slutt på fjerdeplass sammenlagt.

Foran Tour de France byttet Cervélo farge på bekledningen. På grunn av varmen i sommer-Frankrike ble de originale svarte trøyene byttet ut med nye hvite trøyer med svarte detaljer. Selve Touren ble en erfaring med blandet suksess. Laget startet rittet med mål om en topplassering i sammendraget  for regjerende mester Carlos Sastre, i tillegg til å kjempe om den grønne trøya med Thor Hushovd som kaptein. Sastre kom på etterskudd fra 1. etappe og falt tidlig av på mange fjelletapper. De få angrepene han prøvde seg på ble raskt hentet inn, og når sammenlagtkanonene satte opp tempoet klarte ikke Sastre å holde følge. Cervélos kaptein endte tilslutt på en 17.-plass i sammendraget. Thor Hushovd hadde en bedre Tour. Han hevdet seg på de fleste spurtene, men måtte stort sett ta til takke med andreplass bak Mark Cavendish. På den 6. etappen løsnet det endelig for nordmannen som spurtet inn til sin 7. etappeseier i Tour de France. Etter den 8. etappen tok han over ledelsen i poengkonkurransen fra Cavendish, men måtte overlate den til briten igjen etter 11. etappe. Takket være evnen til å følge hovedfeltet over middels harde stigninger, klarte Huhovd å samle nok poeng til å ta tilbake den grønne trøya på den 13. etappen. Han klarte etterhvert å bygge opp et forsprang på Cavendish med mange gode prestasjoner, særlig på den 17. etappen der han gikk i et enmansbrudd på en hard fjelletappe og klarte å sanke 12 verdifulle poeng. Avstanden ned til Cavendish ble likevel aldri større enn at det hele måtte avgjøres på Champs-Élysées. Mannen fra Man var suveren i spurten og tok en klar seier, men Thor Hushovd sikret seg sjetteplassen på etappen og vant dermed poengkonkurransen i Tour de France for andre gang i karrieren. I tillegg vant Heinrich Haussler den 13. etappen etter en imponerende prestasjon på meget kupért etappe.

Vuelta a España ble en også ett vellykket ritt for Cervélo. Simon Gerrans og Philip Deignan tok en etappeseier hver og Deignan endte på en flott 9.-plass i sammendraget. 

 Ryttere 

 Iñigo Cuesta
 Philip Deignan
 Daniel Fleeman
 Xavier Florencio
 Simon Gerrans
 Volodymir Gustov
 Roger Hammond
 Heinrich Haussler
 Thor Hushovd 
 Jeremy Hunt
 Ted King
 Andreas Klier
 Ignatas Konovalovas  Brett Lancaster
 Daniel Lloyd
 Joaquín Novoa
 Serge Pauwels
 Oscar Pujol
 Gabriel Rasch
 Martin Reimer
 Dominique Rollin
 Hayden Roulston
 Carlos Sastre
 José Ángel Gómez Marchante
 Marcel Wyss

 Seire 

 Dato Ritt Klasse Type Rytter 2. februar   Tour of Qatar  2.1  Etappeseier   Roger Hammond 1.-6. februar   Tour of Qatar  2.1  Poengkonkurransen   Heinrich Haussler 1.-6. februar   Tour of Qatar   2.1  Ungdomskonkurransen   Heinrich Haussler 1.-6. februar   Tour of Qatar  2.1   Lagkonkurransen  - 17. februar   Tour of California  2.HC  Etappeseier   Thor Hushovd 18. februar   Volta ao Algarve  2.1  Etappeseier   Heinrich Haussler 22. februar   Volta ao Algarve   2.1  Etappeseier   Heinrich Haussler 18.-22. februar   Volta ao Algarve  2.1  Poengkonkurransen   Heinrich Haussler 28. februar   Omloop Het Nieuwsblad  1.HC  -   Thor Hushovd 9. mars   Paris-Nice   HIST  Etappeseier   Heinrich Haussler 15. mars   Giro del Mendrisiotto  1.2  -   Ignatas Konovalovas 18. mai   Catalonia rundt  UPT Etappeseier   Thor Hushovd 23. mai   Catalonia rundt   UPT  Etappeseier   Thor Hushovd 23. mai   Giro d'Italia  HIST  Etappeseier   Simon Gerrans 25. mai   Giro d'Italia   HIST Etappeseier   Carlos Sastre 29. mai   Giro d'Italia  HIST  Etappeseier   Carlos Sastre 31. mai   Giro d'Italia   HIST  Etappeseier   Ignatas Konovalovas 6. juni   GP Triberg-Schwarzwald  1.1  -   Heinrich Haussler 9. juli   Tour de France  HIST  Etappeseier   Thor Hushovd 17. juli   Tour de France   HIST   Etappeseier   Heinrich Haussler 4.-26. juli   Tour de France   HIST   Poengkonkurransen   Thor Hushovd 1. august   Danmark rundt  2.HC  Etappeseier   Jeremy Hunt 23. august   GP Ouest-France  UPT  -    Simon Gerrans 27. august   Tour du Poitou-Charentes  2.1  Etappeseier    Thor Hushovd 28. august   Tour du Poitou-Charentes  2.1  Etappeseier    Heinrich Haussler 8. september   Vuelta a España  HIST  Etappeseier    Simon Gerrans 9. september   Tour of Missouri  2.HC  Etappeseier   Thor Hushovd 7.-13. september   Tour of Missouri  2.HC  Poengkonkurransen   Thor Hushovd 17. september   Vuelta a España  HIST  Etappeseier    Philip Deignan

Referanser


Kategori:Sportslister
Kategori:Sesongartikler sykkellag
Kategori:Sykling i 2009